CELEX: 32020R1693
Language: da
Date: 2020-11-11 00:00:00
Title: Europa-Parlamentets og Rådets forordning (EU) 2020/1693 af 11. november 2020 om ændring af forordning (EU) 2018/848 om økologisk produktion og mærkning af økologiske produkter, for så vidt angår anvendelsesdatoen og visse andre datoer omhandlet i nævnte forordning (EØS-relevant tekst)

13.11.2020   
               
               
                  DA
               
               
                  Den Europæiske Unions Tidende
               
               
                  L 381/1
               
            
         EUROPA-PARLAMENTETS OG RÅDETS FORORDNING (EU) 2020/1693
         af 11. november 2020
         om ændring af forordning (EU) 2018/848 om økologisk produktion og mærkning af økologiske produkter, for så vidt angår anvendelsesdatoen og visse andre datoer omhandlet i nævnte forordning
         (EØS-relevant tekst)
         EUROPA-PARLAMENTET OG RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 43, stk. 2,
         under henvisning til forslag fra Europa-Kommissionen,
         efter fremsendelse af udkast til lovgivningsmæssig retsakt til de nationale parlamenter,
         efter høring af Det Europæiske Økonomiske og Sociale Udvalg,
         efter den almindelige lovgivningsprocedure (1), og
         ud fra følgende betragtninger:
         
                     (1)
                  
                  
                     Ved Europa-Parlamentets og Rådets forordning (EU) 2018/848 (2), der trådte i kraft den 17. juni 2018, blev der indført en ny lovgivningsmæssig ramme for økologisk produktion. For at sikre en gnidningsløs overgang fra den gamle til den nye lovgivningsramme fastsætter nærværende forordning anvendelsesdatoen til den 1. januar 2021.
                  
               
                     (2)
                  
                  
                     Den 30. januar 2020 erklærede Verdenssundhedsorganisationen udbruddet af covid-19 for »en folkesundhedsmæssig krisesituation af international betydning«, og den 11. marts 2020 erklærede den udbruddet for en pandemi. Covid-19-pandemien har ført til ekstraordinære omstændigheder, som kræver en betydelig indsats i den økologiske sektor, som ikke med rimelighed kunne have været forudset på tidspunktet for vedtagelsen af forordning (EU) 2018/848.
                  
               
                     (3)
                  
                  
                     Covid-19-pandemien og den dermed forbundne folkesundhedskrise udgør en hidtil uset udfordring for medlemsstaterne og udgør en stor byrde for de økologiske producenter (»producenter«). Producenterne koncentrerer deres bestræbelser om at opretholde den økologiske produktion og handelsstrømmene og kan ikke samtidig forberede sig på, at den nye lovgivningsramme i henhold til forordning (EU) 2018/848 træder i kraft. Det er således meget sandsynligt, at medlemsstaterne og producenterne ikke vil være i stand til at sikre en korrekt gennemførelse og anvendelse af forordningen fra den 1. januar 2021, som det oprindeligt var forudset.
                  
               
                     (4)
                  
                  
                     For at sikre en velfungerende økologisk sektor, sikre retssikkerhed og undgå potentielle markedsforstyrrelser er det derfor nødvendigt at udskyde anvendelsesdatoen for forordning (EU) 2018/848 og visse andre datoer, der er omhandlet i nævnte forordning, og som er afledt af denne dato.
                  
               
                     (5)
                  
                  
                     Under hensyntagen til covid-19-pandemiens omfang og den dermed forbundne folkesundhedskrise, sygdommens epidemiologiske udvikling samt de ekstra ressourcer, som medlemsstaterne og de økologiske producenter har behov for, bør anvendelsen af forordning (EU) 2018/848 udskydes med et år.
                  
               
                     (6)
                  
                  
                     Adskillige datoer er knyttet til undtagelser, rapporter eller beføjelser, som Kommissionen tillægges med henblik på at ophæve eller udvide undtagelser, direkte afledt af anvendelsesdatoen for forordning (EU) 2018/848. Derfor bør disse datoer udskydes med et år. De respektive datoer blev fastsat under hensyntagen til den tid, der er nødvendig, for at producenterne kan tilpasse sig ophævelsen af undtagelserne, eller for at medlemsstaterne og Kommissionen kan indsamle tilstrækkelige oplysninger om tilgængeligheden af visse data, på grundlag af hvilke undtagelserne blev indrømmet, eller således at Kommissionen kan forelægge en rapport for Europa-Parlamentet og Rådet og forberede et lovforslag eller delegerede retsakter.
                  
               
                     (7)
                  
                  
                     Covid-19-pandemien og den dermed forbundne folkesundhedskrise udgør også en hidtil uset udfordring for tredjelande og for producenter i tredjelande. Følgelig er det hensigtsmæssigt for tredjelande, der er godkendt som tilsvarende i henhold til artikel 33, stk. 2, i Rådets forordning (EF) nr. 834/2007 (3), at forlænge udløbsdatoen for deres godkendelse med et år til den 31. december 2026, således at tredjelande har tilstrækkelig tid til at ændre deres status enten ved at indgå en handelsaftale med Unionen, eller ved, at deres erhvervsdrivende fuldt ud overholder forordning (EU) 2018/848, uden nogen unødvendige handelsafbrydelser for økologiske produkter.
                  
               
                     (8)
                  
                  
                     Udløbsdatoen for godkendelsen af kontrolmyndighederne og -organerne i tredjelande som indrømmet i henhold til artikel 33, stk. 3, i forordning (EF) nr. 834/2007 bør tilsvarende forlænges med et år til den 31. december 2024 for at give disse kontrolmyndigheder og -organer samt deres certificerede erhvervsdrivende i tredjelande tilstrækkelig tid til at overvinde virkningerne af covid-19-pandemien og forberede sig på den nye lovgivningsramme fastsat ved forordning (EU) 2018/848.
                  
               
                     (9)
                  
                  
                     Målene for denne forordning, nemlig at sikre en velfungerende økologisk sektor, sikre retssikkerhed og undgå potentielle markedsforstyrrelser som følge af covid-19-pandemien, kan ikke i tilstrækkelig grad opfyldes af medlemsstaterne, men kan på grund af handlingens omfang og virkninger bedre nås på EU-plan; Unionen kan derfor vedtage foranstaltninger i overensstemmelse med nærhedsprincippet, jf. artikel 5 i traktaten om Den Europæiske Union (TEU). I overensstemmelse med proportionalitetsprincippet, jf. nævnte artikel, går denne forordning ikke videre, end hvad der er nødvendigt for at nå disse mål.
                  
               
                     (10)
                  
                  
                     I betragtning af covid-19-pandemien, som har ført til særlige forhold med hensyn til økologisk produktion, som kræver øjeblikkelig handling, bør der ske fravigelse af den periode på otte uger, der er omhandlet i artikel 4 i protokol nr. 1 om de nationale parlamenters rolle i Den Europæiske Union, der er knyttet som bilag til TEU, traktaten om Den Europæiske Unions funktionsmåde og traktaten om oprettelse af Det Europæiske Atomenergifællesskab.
                  
               
                     (11)
                  
                  
                     I lyset af det tvingende behov for straks at sikre retssikkerhed for den økologiske sektor under de nuværende omstændigheder bør denne forordning træde i kraft dagen efter offentliggørelsen i Den Europæiske Unions Tidende —
                  
               VEDTAGET DENNE FORORDNING:
         
            Artikel 1
            I forordning (EU) 2018/848 foretages følgende ændringer:
            
                        1)
                     
                     
                        I artikel 29, stk. 4, ændres datoen »31. december 2024« til »31. december 2025«.
                     
                  
                        2)
                     
                     
                        I artikel 48, stk. 1, andet afsnit, ændres datoen »31. december 2025« til »31. december 2026«.
                     
                  
                        3)
                     
                     
                        I artikel 49 ændres datoen »31. december 2021« til »31. december 2022«.
                     
                  
                        4)
                     
                     
                        Artikel 53 ændres således:
                        
                                    a)
                                 
                                 
                                    I stk. 1 ændres datoen »31. december 2035« til »31. december 2036«.
                                 
                              
                                    b)
                                 
                                 
                                    Stk. 2 ændres således:
                                    
                                                i)
                                             
                                             
                                                I indledningen ændres datoen »1. januar 2028« til »1. januar 2029«.
                                             
                                          
                                                ii)
                                             
                                             
                                                I litra a) ændres datoen »31. december 2035« til »31. december 2036«.
                                             
                                          
                              
                                    c)
                                 
                                 
                                    I stk. 3 ændres datoen »1. januar 2026« til »1. januar 2027«.
                                 
                              
                                    d)
                                 
                                 
                                    I stk. 4 ændres datoen »1. januar 2025« til »1. januar 2026«, og datoen »31. december 2025« ændres til »31. december 2026«.
                                 
                              
                                    e)
                                 
                                 
                                    I stk. 7, første afsnit, indledningen, ændres datoen »31. december 2025« til »31. december 2026«.
                                 
                              
                  
                        5)
                     
                     
                        I artikel 57, stk. 1, ændres datoen »31. december 2023« til »31. december 2024«.
                     
                  
                        6)
                     
                     
                        I artikel 60 ændres datoen »1. januar 2021« til »1. januar 2022«.
                     
                  
                        7)
                     
                     
                        Artikel 61, stk. 2, affattes således:
                        »Den anvendes fra den 1. januar 2022«.
                     
                  
                        8)
                     
                     
                        Bilag II ændres således:
                        
                                    a)
                                 
                                 
                                    Del I, punkt 1.5, ændres således:
                                    
                                                i)
                                             
                                             
                                                I andet afsnit ændres datoen »31. december 2030« til »31. december 2031«.
                                             
                                          
                                                ii)
                                             
                                             
                                                I tredje afsnit ændres datoen »31. december 2025« til »31. december 2026«.
                                             
                                          
                              
                                    b)
                                 
                                 
                                    Del II ændres således:
                                    
                                                i)
                                             
                                             
                                                I punkt 1.9.1.1, litra a), ændres datoen »1. januar 2023« til »1. januar 2024«.
                                             
                                          
                                                ii)
                                             
                                             
                                                I punkt 1.9.2.1, litra a), ændres datoen »1. januar 2023« til »1. januar 2024«.
                                             
                                          
                                                iii)
                                             
                                             
                                                I punkt 1.9.3.1, litra c), indledningen, ændres datoen »31. december 2025« til »31. december 2026«.
                                             
                                          
                                                iv)
                                             
                                             
                                                I punkt 1.9.4.2, litra c), indledningen, ændres datoen »31. december 2025« til »31. december 2026«.
                                             
                                          
                              
                                    c)
                                 
                                 
                                    I del III, punkt 3.1.2.1, andet afsnit, ændres datoen »1. januar 2021« til »1. januar 2022«.
                                 
                              
                                    d)
                                 
                                 
                                    I del VII, punkt 1.1, ændres datoen »31. december 2023« til »31. december 2024«.
                                 
                              
                  
         
            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 11. november 2020.
            
               
                  På Europa-Parlamentets vegne
               
               D. M. SASSOLI
               
                  Formand
               
            
            
               
                  På Rådets vegne
               
               M. ROTH
               
                  Formand
               
            
         
         
            (1)  Europa-Parlamentets holdning af 8.10.2020 (endnu ikke offentliggjort i EUT) og Rådets afgørelse af 19.10.2020.
         
            (2)  Europa-Parlamentets og Rådets forordning (EU) 2018/848 af 30. maj 2018 om økologisk produktion og mærkning af økologiske produkter og om ophævelse af Rådets forordning (EF) nr. 834/2007 (EUT L 150 af 14.6.2018, s. 1).
         
            (3)  Rådets forordning (EF) nr. 834/2007 af 28. juni 2007 om økologisk produktion og mærkning af økologiske produkter og om ophævelse af forordning (EØF) nr. 2092/91 (EUT L 189 af 20.7.2007, s. 1).